Kolbeinn Tumi Daðason skrifar 7. ágúst 2015 11:51 Ólöf Nordal hefur sterka skoðun á hlutverki mannanafnanefndar . Hún segir umræðuna oft á villigötum enda fari nefndin einfaldlega að lögum . Lögunum vill hún hins vegar breyta . Vísir / Valli Ólöf Nordal innanríkisráðherra vill afnema mannanafnalög . Frumvarp er í smíðum í ráðuneytinu sem mun þó líklega ekki ganga svo langt . Ráðuneytið gerði könnun til að kanna viðhorf fólks til mannanafnanefndar og þeirra laga sem nefndin vinnur eftir . Vill meirihluti fólks rýmka reglurnar . „ Helst af öllu vil ég afnema mannanafnalög , “ segir Ólöf um þá vinnu sem verið hefur í gangi . Hún segist lengi hafa verið þeirrar skoðunar að endurskoða þurfi lögin . „ Ég held að það eigi að vera þannig að foreldrar eigi að ákveða sjálfir hvað börnin þeirra eigi að heita . “ Ólöf var í viðtali í Bítinu á Bylgjunni í morgun . Hlusta má á viðtalið í heild sinni í spilaranum hér að neðan . Hvað ef foreldrar vilja skíra barnið Satan ? Það sem helst virðist standa í vegi fyrir því að fólk vilji ganga jafnlangt og Ólöf er varnaglinn að fólk geti ekki nefnt börn sín nöfnum sem geti komið þeim illa . Hvað ef foreldrar ákveða að skíra barn sitt Satan ? Ólöf spyr á móti hvort sömu foreldrum sé þá treystandi til að ala upp börnin sín . Eiga þau ekki alltaf að hafa hag barnanna að leiðarljósi ? Önnur lög , svo sem barnalög , gætu komið til kastanna ef þannig mál kæmu upp . Blær Bjarkadóttir og Björk Eiðsdóttir fóru alla leið fyrir dómstóla . Ólöf nefnir til sögunnar fjölmörg mál sem vakið hafa athygli hennar og annarra hér á landi undanfarin misseri . Stúlkunafnið Blær fékkst loks samþykkt eftir að hafa farið alla leið fyrir héraðsdóm og svo er nærtækt dæmi hin unga Harriet sem fær ekki vegabréf hér á landi vegna nafns síns . Þótt Ólöf vilji ekki ræða einstök dæmi finnist henni afar skrýtið að ekki megi skíra börn nafni úr menningarheimi foreldra . Íslendingum þætti væntanlega skrýtið ef þeir fengju ekki að skíra börnin í höfuðið á foreldrum sínum væru þau búsett erlendis . Harriet og Duncan Cardew hafa heitið stúlka og drengur Cardew í Þjóðskrá frá fæðingu.vísir / daníel Vernda íslenskunaAðspurð um samanburð við nágrannalöndin segir Ólöf það vera í skoðun . Hún telur lög sambærileg þeim sem mannanafnanefnd vinnur eftir ekki þar að finna . „ Rótin hjá okkur er að vernda íslenska tungu enda erum við svo lítið málssvæði . Mér finnst að við eigum að gera það . En mannanöfn eru kannski ekki lykilatriði . “ Ólöf ætlar að leggja fram frumvarp í haust og ítrekar sjálf að hún vilji helst afnema lögin . Hún er þó efins um að svo róttækt frumvarp næði í gegnum þingið . Einnig áskilur Vísir sér rétt til að fjarlægja ærumeiðandi eða ósæmilegar athugasemdir og ummæli þeirra sem tjá sig ekki undir eigin nafni .